"CONSTRUCTION MARKET–2026" БОЛНО
МБҮА ТББ нь салбартаа түүчээлж, хөрөнгө оруулж улсынхаа хөгжил цэцэглэлтэд  ихээхэн хувь нэмэр оруулдаг томоохон мэргэжлийн холбоо болохын хувьд барилгын зах зээлийн өнөөгийн нөхцөл байдал үл хөдлөх хөрөнгийн хөгжүүлэгч, төсөл хэрэгжүүлэгч, гүйцэтгэгч, ханган нийлүүлэгч, зураг төсөл, банк санхүүгийн байгууллагуудын хоорондын хамтын ажиллагаа, уялдаа, тулгарч байгаа бэрхшээл, түүнийг хэрхэн даван гарах шийдэл, гарц гаргалааг сонсох, салбарын нэгдсэн судалгаа мэдээ, мэдээллийг хүргэх "CONSTRUCTION MARKET–2026" форумыг 2026.04.22-ны өдөр зохион байгуулах гэж байна.
Уг арга хэмжээ нь Монгол Улсад барилгын салбар үүсч хөгжсөний 100 жилийн ойг угтан хийж буй томоохон цуврал эвентүүдийн нэг бөгөөд бизнесийн үйл ажиллагааг дэмжих, зах зээлд буй саадыг арилгах, даван туулах хүрээнд  төрийн бодлого чиглэл, санхүүгийн байгууллагуудын дэмжлэг, ногоон барилга руу шилжих нөхцөл бололцоо, компаниудын бэлэн байдал, шалгуур нөхцөл зэрэг олон талаас мэргэжлийн байгууллагууд, экспертүүдийн хамтын зөвлөгөөн, хэлэлцүүлэг болох юм.
